ประกาศคณะกรรมการนโยบายการร่วมลงทุนระหว่างรัฐและเอกชน
เรื่อง คุณสมบัติและลักษณะต้องห้ามของที่ปรึกษา
พ.ศ. ๒๕๖๒

เพื่อให้สำนักงานและหน่วยงานเจ้าของโครงการมีแนวทางในการพิจารณาคัดเลือกที่ปรึกษา
ที่มีความอิสระ มีความรู้ ความสามารถ ประสบการณ์ และไม่มีลักษณะต้องห้ามในการสนับสนุน
การดำเนินการในการร่วมลงทุนระหว่างรัฐและเอกชน

อาศัยอำนาจตามความในมาตรา ๑๒ วรรคหก มาตรา ๒๐ (๘) มาตรา ๒๗ วรรคสอง
มาตรา ๓๕ วรรคสี่ มาตรา ๔๔ วรรคสาม และมาตรา ๖๒ วรรคสาม แห่งพระราชบัญญัติ
การร่วมลงทุนระหว่างรัฐและเอกชน พ.ศ. ๒๕๖๒ อันเป็นกฎหมายที่มีบทบัญญัติบางประการเกี่ยวกับ
การจำกัดสิทธิและความเสียหายของบุคคล ซึ่งมาตรา ๒๖ ประกอบกับมาตรา ๔๐ ของรัฐธรรมนูญ
แห่งราชอาณาจักรไทย บัญญัติให้กระทำได้ โดยอาศัยอำนาจตามบทบัญญัติแห่งกฎหมาย คณะกรรมการนโยบาย
การร่วมลงทุนระหว่างรัฐและเอกชนประกาศไว้ ดังต่อไปนี้

ข้อ ๑ ประกาศนี้เรียกว่า “ประกาศคณะกรรมการนโยบายการร่วมลงทุนระหว่างรัฐและเอกชน
เรื่อง คุณสมบัติและลักษณะต้องห้ามของที่ปรึกษา พ.ศ. ๒๕๖๒”

ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
ข้อ ๓ ในประกาศนี้

“ที่ปรึกษา” หมายความว่า บุคคลธรรมดาหรือนิติบุคคลที่ประกอบธุรกิจหรือให้บริการ
ให้คำปรึกษาหรือแนะนำแก่หน่วยงานของรัฐในด้านวิศวกรรม สถาปัตยกรรม ผังเมือง กฎหมาย
เศรษฐศาสตร์ การเงิน การคลัง สิ่งแวดล้อม วิทยาศาสตร์ เทคโนโลยีสาธารณสุข สิลปวัฒนธรรม
หรือสาขาอื่น รวมทั้งให้บริการด้านศึกษา สำรวจ ออกแบบและควบคุมงาน และการวิจัย

“ที่ปรึกษาอิสระ” หมายความว่า บุคคลธรรมดาที่ประกอบธุรกิจหรือให้บริการเป็นที่ปรึกษา
“ที่ปรึกษานิติบุคคล” หมายความว่า นิติบุคคลที่ประกอบธุรกิจหรือให้บริการเป็นที่ปรึกษา

ข้อ 4 ที่ปรึกษาอิสระเพื่อนับสนวนการดำเนินการในการร่วมลงทุนระหว่างรัฐและเอกชน
ต้องมีคุณสมบัติและไม่มีลักษณะต้องห้าม ดังต่อไปนี้

ก. คุณสมบัติ
(๑) มีความรู้ ความสามารถ และประสบการณ์ในการเป็นที่ปรึกษาตามโครงการ
ในเรื่องต่าง ๆ ที่จะให้คำปรึกษามาแล้วอย่างน้อยห้าปี
(๒) มีผลงานการเป็นที่ปรึกษาตามโครงการในเรื่องต่าง ๆ ที่จะให้คำปรึกษาไม่น้อยกว่า
สามโครงการที่ได้ดำเนินการให้คำปรึกษาแล้วเสร็จ

ข. ลักษณะต้องห้าม
(๑) เป็นผู้มีส่วนได้เสียไม่ว่าโดยทางตรงหรือทางอ้อมกับเอกชนซึ่งยื่นขอเสนอเข้าร่วมลงทุน ในโครงการร่วมลงทุน
(๒) เป็นบุคคลซึ่งถูกแจ้งเวียนชื่อให้เป็นผู้ทิ้งงานของหน่วยงานของรัฐตามกฎหมาย ว่าด้วยการจัดซื้อจัดจ้างและการบริหารพัสดุภาครัฐ
(๓) เป็นข้าราชการการเมืองผู้ดำรงตำแหน่งทางการเมือง สมาชิกสภาท้องถิ่น ผู้บริหารท้องถิ่นหรือกรรมการ ที่ปรึกษาหรือเจ้าหน้าที่ของพรรคการเมือง
(๔) เป็นข้าราชการ พนักงานราชการ พนักงาน เจ้าหน้าที่หรือลูกจ้างของส่วนราชการ รัฐวิสาหกิจหรือหน่วยงานอื่นของรัฐ ยกเว้นคณาจารย์ประจำในสถาบันอุดมศึกษา
(๕) เป็นคนไร้ความสามารถหรือคนเสมือนไร้ความสามารถ
(๖) เป็นบุคคลที่ยืนคำร้องขอให้ฟื้นฟูกิจการ หรือถูกศาลมีคำสั่งให้ฟื้นฟูกิจการ หรือถูกศาลสั่งพิทักษ์ทรัพย์ หรือเป็นบุคคลล้มละลาย หรือเคยเป็นบุคคลล้มละลายทุจริต
(๗) เคยถูกไล่ออก ปลดออก หรือให้ออกจากราชการ หน่วยงานของรัฐหรือรัฐวิสาหกิจ หรือจากหน่วยงานเอกชน เพราะทุจริตต่อหน้าที่
(๘) เคยได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

ข้อ 5 ที่ปรึกษานิติบุคคลเพื่อสนับสนุนการดำเนินการในการร่วมลงทุนระหว่างรัฐและเอกชน ต้องมีคุณสมบัติตะและไม่มีลักษณะต้องห้าม ดังต่อไปนี้

ก. คุณสมบัติ
(๑) มีวัตถประสงค์ของนิติบุคคลในการเป็นที่ปรึกษา
(๒) มีทนูฉดทะเบียนตั้งแต่หนึ่งล้านบาทขึ้นไป
(๓) จดทะเบียนจัดตั้งเป็นนิติบุคคลไม่น้อยกว่าสามปี
(๔) มีบุคลากรที่ปรึกษาไม่น้อยกว่าห้าคน ซึ่งมีประสบการณ์ในการให้คำปรึกษาไม่น้อยกว่าห้าปี
(๕) มีผลงานการเป็นที่ปรึกษาตามโครงการในเรื่องต่าง ๆ ที่จะให้คำปรึกษาไม่น้อยกว่าสามโครงการที่ได้ดำเนินการให้คำปรึกษาแล้วเสร็จ

ข. ลักษณะต้องห้าม
(๑) เป็นผู้มีส่วนได้เสียไม่ว่าโดยทางตรงหรือทางอ้อม กับเอกชนซึ่งยื่นขอเสนอเข้าร่วมลงทุนในโครงการร่วมลงทุน
(๒) เป็นบุคคลซึ่งถูกแจ้งเวียนชื่อให้เป็นผู้ทิ้งงานของหน่วยงานของรัฐตามกฎหมายว่าด้วยการจัดซื้อจัดจ้างและการบริหารพัสดุภาครัฐ

(๓) เป็นบุคคลที่ยื่นคำร้องขอให้ฟื้นฟูกิจการ หรือถูกศาลมีคำสั่งให้ฟื้นฟูกิจการ
หรือถูกศาลมั่งพิทักษ์ทรัพย์ หรือเป็นบุคคลล้มละลาย

ข้อ ๖ ในกรณีที่ที่ปรึกษาเป็นคณะบุคคล ที่ปรึกษาอิสระทุกคนในคณะบุคคลดังกล่าว จะต้องมีคุณสมบัติและไม่มีลักษณะต้องห้ามตามที่กำหนดไว้ในข้อ ๔

ในกรณีที่ที่ปรึกษาเป็นกิจการร่วมค้า ที่ปรึกษานิติบุคคลทุกรายในกิจการร่วมค้าดังกล่าว จะต้องมีคุณสมบัติและไม่มีลักษณะต้องห้ามตามที่กำหนดไว้ในข้อ ๕

ข้อ ๗ ในกรณีที่มีความจำเป็น สำนักงานและหน่วยงานเจ้าของโครงการด้วยความเห็นชอบของคณะกรรมการนโยบายการร่วมลงทุนระหว่างรัฐและเอกชนอาจขอลดจำนวนปีหรือจำนวนโครงการ แล้วแต่กรณี ในคุณสมบัติของที่ปรึกษาตามข้อ ๔ ก. (๑) (๒) และข้อ ๕ ก. (๓) (๔) (๕) ได้

ประกาศ ณ วันที่ 6 กันยายน พ.ศ. ๒๕๖๒
สมคิด จากศรีพิทักษ์
รองนายกรัฐมนตรี
ประธานกรรมการนโยบายการร่วมลงทุนระหว่างรัฐและเอกชน